


RADVILIŠKIO RAJONO SAVIVALDYBĖS TARYBA

SPRENDIMAS
DĖL DIENOS SOCIALINĖS GLOBOS SKYRIMO IR TEIKIMO TVARKOS APRAŠO PATVIRTINIMO

2021 m. gruodžio 22 d. Nr. T-626
Radviliškis


Vadovaudamasi Lietuvos Respublikos vietos savivaldos įstatymo 9 straipsnio 1 dalimi, 16 straipsnio 4 dalimi, 18 straipsnio 1 dalimi ir Lietuvos Respublikos socialinių paslaugų įstatymo 17 straipsniu, Radviliškio rajono savivaldybės taryba nusprendžia:
. Patvirtinti Dienos socialinės globos skyrimo ir teikimo tvarkos aprašą (pridedama).
. Pripažinti netekusiu galios Dienos socialinės globos paslaugų teikimo intelekto sutrikimą ir psichinę negalią turintiems asmenims Radviliškio rajono savivaldybėje tvarkos aprašą, patvirtintą Radviliškio rajono savivaldybės tarybos 2019-04-11 sprendimu Nr. T-1145 „Dėl Dienos socialinės globos paslaugų teikimo intelekto sutrikimą ir psichinę negalią turintiems asmenims Radviliškio rajono savivaldybėje tvarkos aprašo patvirtinimo“ 1 punktu.
. Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka. Sprendimas skelbiamas Teisės aktų registre ir Radviliškio rajono savivaldybės interneto svetainėje.

 SKYRIUS


. Dienos socialinės globos skyrimo ir teikimo tvarkos aprašas (toliau – Tvarkos aprašas) reglamentuoja senyvo amžiaus, suaugusiems asmenims ir vaikams su negalia dienos socialinės globos paslaugos skyrimo procedūrą, teikimo organizavimą ir mokėjimo už šią socialinę paslaugą tvarką. 
. Dienos socialinės globos paslaugos – tai visuma paslaugų, kuriomis asmeniui teikiama kompleksinė, nuolatinės specialistų priežiūros reikalaujanti pagalba dienos metu.

 SKYRIUS


. Dienos socialinė globa skiriama asmenims, deklaravusiems gyvenamąją vietą ar įtrauktiems į gyvenamosios vietos nedeklaravusių asmenų apskaitą ir faktiškai gyvenantiems Radviliškio rajono savivaldybėje:
. darbingo amžiaus (nuo 18 metų) asmenims su negalia, kuriems nustatytas dalinis ar visiškas nesavarankiškumas (tarp jų asmenims su protine negalia ir su sunkia negalia); 
. darbingo amžiaus (nuo 18 metų) asmenims su negalia, kuriems nustatytas dalinis ar visiškas nesavarankiškumas (tarp jų ir asmenims su sunkia negalia), turintiems psichikos ir elgesio sutrikimų;
. senyvo amžiaus asmenims (senatvės pensijos amžių sukakusiems asmenims), kuriems nustatytas dalinis ar visiškas  nesavarankiškumas (tarp jų ir asmenims, turintiems sunkią negalią).
. vaikams (iki 18 metų) su negalia ar su sunkia negalia, kuriems nustatytas dalinis ar visiškas nesavarankiškumas. 

 SKYRIUS


. Asmuo (įgaliotas asmuo, globėjas, bendruomenės nariai ar kiti suinteresuoti asmenys, nurodę priežastį, dėl kurios asmuo (vienas iš suaugusių šeimos narių) negali to padaryti pats), pageidaujantis, kad jam būtų skirta dienos socialinė globa, kreipiasi į Radviliškio rajono savivaldybės administracijos Socialinės paramos skyrių (toliau – Skyrius) ar seniūniją pagal savo gyvenamąją vietą ir užpildo prašymo-paraiškos socialinėms paslaugoms gauti (toliau – prašymas) formą (SP-8 forma), patvirtintą Lietuvos Respublikos socialinės apsaugos ir darbo ministro, ir pateikia:
. asmens tapatybę patvirtinantį dokumentą;
. darbingumo ar neįgalumo lygio pažymą (jei nustatytas darbingumo ar neįgalumo lygis, kai nėra duomenų registre);
. specialiųjų poreikių nustatymo pažymą (jei asmeniui nustatyti specialieji poreikiai, kai nėra duomenų registre);
. pažymas apie gaunamas pajamas;
. išrašą iš medicininių dokumentų (forma Nr. 027/a) su sveikatos priežiūros specialisto išvada, kad asmuo gali lankyti įstaigą, teikiančią dienos socialinės globos paslaugas, ir  rekomendaciją, kad asmeniui reikalinga dienos socialinė globa;
. kitus dokumentus, patvirtinančius paslaugos reikalingumą. 
. esant reikalui, gali būti prašoma ir kitų dokumentų, susijusių su asmens socialinių paslaugų poreikio nustatymu.

 SKYRIUS


. Darbuotojas, atsakingas už socialinių paslaugų poreikių vertinimą, per teisės aktuose nustatytą terminą nuo asmens prašymo gavimo dienos nustato asmens socialinių paslaugų poreikį, užpildydamas asmens (šeimos) socialinių paslaugų poreikio vertinimo formą, patvirtintą Lietuvos Respublikos socialinės apsaugos ir darbo ministro.
. Jei darbuotojas, nustatęs asmens socialinių paslaugų poreikį, padaro išvadą, kad bendrųjų socialinių paslaugų ar socialinės priežiūros asmeniui nepakanka, per teisės aktuose nustatytą terminą nuo asmens prašymo gavimo dienos atlieka asmens socialinės globos poreikio vertinimą, užpildydamas Senyvo amžiaus asmens bei suaugusio asmens su negalia ar Vaiko su negalia socialinės globos poreikio vertinimo formą, patvirtintą Lietuvos Respublikos socialinės apsaugos ir darbo ministro, įvertindamas asmens nesavarankiškumą, nustato jo nesavarankiškumo lygį, parašo išvadą dėl asmeniui siūlomų socialinių paslaugų. 
. Dienos socialinės globos paslauga asmeniui (šeimai) skiriama Radviliškio rajono savivaldybės administracijos Socialinės paramos skyriaus vedėjo sprendimu per teisės aktuose nustatytą terminą.
. Darbuotojas, atsakingas už dienos socialinės globos teikimo skyrimą:
. vadovaudamasis Lietuvos Respublikos Vyriausybės nutarimu patvirtintu Mokėjimo už socialines paslaugas tvarkos aprašu ir Radviliškio rajono savivaldybės tarybos patvirtintu Radviliškio rajono savivaldybės gyventojų mokėjimo už socialines paslaugas tvarkos aprašu, vertina asmens (šeimos) finansines galimybes (nustato mokėjimo už paslaugą dydį pinigine išraiška); 
. parengia bylą su šio Tvarkos aprašo  4, 5, 6 ir 7 punktuose nurodytais dokumentais;
. parengta byla, nurodyta 8.3 punkte, lieka Socialinės paramos skyriuje;
. parengia sprendimo (forma patvirtinta Lietuvos Respublikos socialinės apsaugos ir darbo ministro, toliau – Sprendimas) dėl socialinių paslaugų asmeniui (šeimai) skyrimo projektą;
. parengtą sprendimo projektą perduoda Savivaldybės administracijos Socialinės paramos skyriaus vedėjui dėl sprendimo priėmimo skirti dienos socialinės globos paslaugą;
. Sprendimo kopija dėl dienos socialinės globos asmeniui (šeimai) skyrimo ir asmens (šeimos) mokėjimo už paslaugą dydžio paskaičiavimas perduodamas paslaugą teiksiančiai įstaigai.
. Dienos socialinės globos paslaugų teikimo nutraukimas priimamas Skyriaus vedėjo sprendimu per 3 darbo dienas nuo paslaugas teikiančios įstaigos pranešimo apie paslaugų  nutraukimą. Dienos socialinės globos teikimas nutraukiamas:
. dienos socialinės globos gavėjui ar jo teisėtam atstovui pateikus raštišką prašymą; 
. paslaugos gavėjui mirus;
. paslaugos gavėjui išvykus gyventi į kitą savivaldybę;
. paslaugų gavėjui apsigyvenus valstybės ar savivaldybės išlaikomoje įstaigoje;
. paslaugos gavėjui pažeidus sutarties sąlygas;
. jei paslauga teikiama įstaigoje:
. paslaugos gavėjui, be priežasties (nesuderinus su įstaiga) nelankančiam įstaigos ilgiau nei vieną savaitę;
. paslaugos gavėjui pažeidus įstaigos vidaus tvarkos taisykles, kai yra surašyti pažeidimų aktai;
. Paslaugų gavėjui (teisėtam atstovui) pateikus raštišką prašymą ar Įstaigos socialiniam darbuotojui surašius aktą, dienos socialinė globos teikimas gali būti sustabdomas. Sprendimą dėl paslaugos sustabdymo priima paslaugą teikiančios įstaigos vadovas. Paslauga sustabdoma ne ilgiau negu 120 kalendorinių dienų, išskyrus atvejus, kai paslaugos teikimas stabdomas dėl teismo sprendimo skirti asmeniui priverstinį gydymą, o pasibaigus sprendime dėl sustabdymo nurodytam laikotarpiui, paslauga pradedama teikti ne vėliau nei kitą darbo dieną nuo nurodyto laikotarpio pabaigos ir teikiama tomis pačiomis sąlygomis be atskiro sprendimo priėmimo. Nesuderinusiam paslaugos sustabdymo ir nelankančiam įstaigos ilgiau nei 1 savaitę asmeniui dienos socialinės globos teikimas nutraukiamas šio Tvarkos aprašo 10 punkte numatyta tvarka. 
. Darbuotojas, atsakingas už dienos socialinės globos teikimo skyrimą, dienos socialinės globos paslaugos skyrimo ir nutraukimo duomenis suveda į Socialinės paramos šeimai informacinę sistemą (toliau – SPIS).

 SKYRIUS 


. Dienos socialinės globos paslaugas teikianti įstaiga paslaugą pradeda teikti per 3 darbo dienas nuo  sprendimo skirti dienos socialinę globą gavimo dienos, tačiau jeigu tuo metu nėra galimybės teikti paslaugos, asmenį pagal sprendimo skirti paslaugos teikimą  datą įrašo į eilę paslaugai gauti. Už eilės sudarymą atsakinga paslaugas teikianti įstaiga. 
. Paslaugas teikianti įstaiga su paslaugos gavėju (jo teisėtais atstovais) sudaro sutartį, kurioje nustatomos socialinės globos teikimo sąlygos, teikimo laikas, konkretus asmens mokėjimo už paslaugą dydis pinigine išraiška, mokėjimo tvarka, finansinių galimybių vertinimo iš naujo dėl asmens (šeimos) pajamų pokyčių, įvykusių per šių paslaugų gavimo laiką, sąlygos, šalių teisės, pareigos ir kitos paslaugų teikimo ir nutraukimo, mokėjimo už paslaugas sąlygos. Sutartį pasirašo dienos socialinės globos gavėjas (jo teisėtas atstovas) ir paslaugas teikiančios įstaigos vadovas ar jo įgaliotas asmuo. 
. Jei paslauga teikiama įstaigoje, asmuo (jo teisėtas atstovas), kuriam bus teikiama dienos socialinė globa, supažindinamas su įstaigos vidaus tvarkos taisyklėmis.
. Dienos socialinės globos teikimo trukmę lemia šios paslaugos poreikis. Dienos socialinė globa teikiama:
. nuo 3 val. per dieną iki 5 dienų per savaitę institucijoje;
. nuo 2 iki 10 val. per parą iki 7 kartų per savaitę asmens namuose.
. Dienos socialinės globos paslaugų sudėtis nustatyta Lietuvos Respublikos socialinės apsaugos ir darbo ministro įsakymu patvirtintame Socialinių paslaugų kataloge. 
. Jei dienos socialinės globos paslauga teikiama įstaigoje ilgiau nei 5 val. per dieną, paslaugų gavėjų maitinimą organizuoja įstaigos vadovas.
. Paslaugų gavėjų dienos maitinimo kaina nustatoma ir tvirtinama Radviliškio rajono savivaldybės administracijos direktoriaus įsakymu teisės aktų nustatyta tvarka.
. Įstaigos atsakingas darbuotojas pildo paslaugų suteikimo žurnalą, duomenis suvesdamas į SPIS.
. Pasikeitus asmens, kuriam teikiama dienos socialinė globa, sveikatos būklei, socialinėms aplinkybėms, paslaugas teikianti įstaigą informuoja Socialinės paramos skyrių dėl asmens socialinių paslaugų poreikio vertinimo iš naujo. Esant poreikiui, Skyriaus vedėjas priima sprendimą dėl dienos socialinės globos nutraukimo ar kitų paslaugų skyrimo. 

 SKYRIUS 


. Dienos socialinė globa apmokama iš asmens pajamų ir savivaldybės biudžeto lėšų, asmenims su sunkia negalia – iš asmens pajamų ir  valstybės biudžeto specialiųjų tikslinių dotacijų. 
. Asmens už dienos socialinę globą mokėjimas  reglamentuotas Radviliškio rajono savivaldybės tarybos sprendimu patvirtintame Radviliškio rajono gyventojų mokėjimo už socialines paslaugas tvarkos apraše.
. Asmens mokėjimo už dienos socialinės globos paslaugas tvarka numatoma šio Tvarkos aprašo 14 punkte nustatyta tvarka.
. Pasikeitus Lietuvos Respublikos Vyriausybės nustatytam valstybės remiamų pajamų dydžiui (VRP), mokėjimą už socialines paslaugas reglamentuojantiems norminiams aktams, valstybės biudžeto specialiajai tikslinei dotacijai ar asmens (šeimos) finansinėms galimybėms, Socialinės paramos skyrius ne vėliau kaip per 3 mėnesius nuo šių pasikeitimų datos iš naujo nustato asmens už paslaugą mokamą dydį. Perskaičiavimas pateikiamas dienos socialinę globą teikiančiai įstaigai, kuri parengia susitarimą dėl sutarties, nurodytos šio Tvarkos aprašo 14 punkte, pakeitimo. 

 SKYRIUS 


. Asmuo ar jo teisėtas atstovas privalo teikti atsakingam darbuotojui informaciją, susijusią su asmens poreikio socialinėms paslaugoms vertinimu.
 Paaiškėjus, kad asmuo ar jo teisėtas atstovas sąmoningai pateikė neteisingą informaciją socialinių paslaugų poreikiui įvertinti arba dirbtinai pablogino sąlygas, norėdamas gauti socialines paslaugas, socialinių paslaugų teikimas gali būti sustabdytas arba nutrauktas. 
. Asmuo ar jo teisėtas atstovas atsako už pateikiamų vertinti duomenų tikrumą bei informacijos teisingumą.

 SKYRIUS


. Paslaugas teikianti įstaiga:
. atsako už kokybišką dienos socialinės globos teikimą;
. už kiekvieną ketvirtį iki kito ketvirčio pirmo mėnesio penktos dienos Socialinės paramos skyriui pateikia ataskaitą už valstybės biudžeto specialiųjų tikslinių dotacijų panaudojimą dienos socialinės globos paslaugai teikti;
. kiekvienais metais iki sausio 20 d. už dienos socialinės globos paslaugos teikimą praėjusiais biudžetiniais metais Socialinės paramos skyriui  pateikia ataskaitą. Ataskaitos forma derinama su Socialinės paramos skyriumi. 
. Šio Tvarkos aprašo įgyvendinimą kontroliuoja Savivaldybės administracijos direktorius ar jo įgaliotas asmuo.
_______________________

